ปัจจุบัน ครอบครัวชาวญี่ปุ่นนับพัน กำลังประสบปัญหาเรื่องปากท้อง
ภาวะเศรษฐกิจตกต่ำที่ประเทศต่างๆ ทั่วโลกกำลังเผชิญอยู่ในเวลานี้ ไม่ได้ละเว้นประเทศญี่ปุ่น องค์กรบรรเทาทุกข์กล่าวว่า มีครอบครัวชาวญี่ปุ่น
อาสาสมัครขององค์กรบรรเทาทุกข์ SecondHarvest ในกรุงโตเกียว บรรจุกล่องกระดาษด้วยขนมปัง ผักและอาหารกระป๋อง และส่งไปให้ครอบครัวต่างๆ ที่ต้องการความช่วยเหลือในกรุงโตเกียวคุณ Ruby Sakuma ผู้ประสานงานห้องเก็บอาหารของ SecondHarvest อธิบายว่า มีคนสามกลุ่มที่ทางองค์กรให้ความช่วยเหลือ คือผู้ลี้ภัย ผู้หญิงที่มีบุตรแต่ไม่แต่งงาน และคนญี่ปุ่นที่ตกงาน ในขณะนี้ทางองค์กรให้ความช่วยเหลืออยู่ราวๆ 140 ครอบครัวโดยส่งอาหารให้ทุกๆสองสัปดาห์ เป็นเวลาหกครั้งด้วยกัน เมื่อครบแล้วจะส่งจดหมายไปบอกว่า จะยุติการส่งอาหาร นอกเสียจากว่าครอบครัวนั้นๆยากลำบากจริงๆก็จะส่งอาหารให้อีกหกครั้ง คุณ Ruby บอกว่าภาวะเศรษฐกิจตกต่ำในปีนี้ ทำให้การร้องขอความช่วยเหลือเพิ่มสูงขึ้นมาก องค์กร Second Harvest เป็นธนาคารอาหารแห่งแรกและแห่งเดียวของญี่ปุ่น คุณ CharlesMcJilton คนอเมริกันในญี่ปุ่นเป็นผู้ก่อตั้งองค์กรนี้ขึ้นมาเมื่อราวๆ7 ปีที่แล้ว คุณ Charles บอกว่ามีการโยนอาหารทิ้งเป็นขยะในญี่ปุ่นประมาณ 20 ล้านตันต่อปีในขณะที่ปริมาณการให้ความช่วยเหลือเป็นอาหารทั่วโลก ตกปีละราวๆ 8 ล้าน 5 แสนตันเท่านั้น และที่ตั้งองค์กรนี้ขึ้นมาก็เพราะในญี่ปุ่นไม่มีโครงสร้าง หรือกระบวนการใดๆที่จะเชื่อมโยงคนที่ต้องการอาหารกับอาหารที่โยนทิ้งกันอยู่ทุกวันได้ คนขององค์กร Second Harvest จะตระเวณไปตามซุปเป้อร์มาร์เก็ต ร้านอาหาร และธุรกิจต่างๆเพื่อเก็บอาหารที่จะถูกทิ้งเป็นขยะเพราะบรรจุภัณฑ์บกพร่อง หรือมีปัญหาอย่างอื่น นักวิเคราะห์การเมืองในญี่ปุ่นบางคนบอกว่าผลกระทบจากภาวะเศรษฐกิจโลกตกต่ำที่ทำให้เกิดการว่างงานและปัญหาปากท้องในประเทศช่วยให้พรรคประชาธิปัตย์พลิกล๊อค ชนะการเลือกตั้งทั่วประเทศเมื่อเร็วๆ นี้ได้อย่างท่วมท้น ศาสตราจารย์ Jeff Kingston ซึ่งสอนวิชาเอเชียศึกษาอยู่ที่มหาวิทยาลัย Temple ในกรุงโตเกียวให้ความเห็นว่า สังคมญี่ปุ่นมีมายาคติว่า ชาวญี่ปุ่นทุกคนเป็นชนชั้นกลางมีความเป็นอยู่คล้ายคลึงกัน ไม่มีช่องว่างทางด้านรายได้ แต่ในช่วงสองสามปีมานี้มายาคติที่ว่านี้ถูกสั่นคลอนเป็นอย่างมาก คุณ Charles McJilton ขององค์กร Second Harvest ในกรุงโตเกียว บอกว่าแม้พรรคประชาธิปัตย์ ซึ่งชนะการเลือกตั้ง จะให้คำมั่นสัญญาไว้ว่าจะช่วยเหลือคนยากจน ปัญหาที่ฝังรากลึกกว่านั้นคือการไม่ยอมรับว่ามีปัญหาความยากจนในญี่ปุ่น สังคมญี่ปุ่นมองคนยากจนว่า ไม่รู้จักช่วยตนเองหรือเกียจคร้าน เพราะฉะนั้นก็ไม่ใช่ปัญหาของสังคม แม้ว่าเวลานี้ จะมีสัญญาณบ่งบอกว่าญี่ปุ่นกำลังฟื้นตัวขึ้นบ้างแล้วทางเศรษฐกิจ แต่การส่งออกยังไม่เพิ่มขึ้นและนักเศรษฐศาสตร์บอกว่า ยังพยากรณ์เศรษฐกิจระยะยาวไม่ได้ แต่ที่มีสัญญาณบ่งบอกไว้ชัดเจนก็คือ SecondHarvest ได้รับคำร้องขออาหารจากผู้คนทั่วญี่ปุ่นเพิ่มมากขึ้น